  Виталий Пронин В. ГродецкийӜегатэмын «Ижмаш» заводлэн азьвыл кивалтӥсез Владимир Гродецкий. Со вылэ Уголовной кодексысь 159-тӥ статьяя (мошенничество) уж ӝутэмын.Гродецкиез янгыше уськыто 2006-тӥ — 2007-тӥ аръёсы Сарапулысь радиозаводлэсь 35,3 миллион манетсэ капыртэмез понна. Соку со огазеяськонысь кивалтӥсьёслэн кенешазы пыре вал. Со сяна, Россиысь МВД-лэн сайтэз ивортэ: В. Гродецкиез янгыше уськыто «Ростехнологии» корпорацилэсь ваньбурзэ киултэмез понна («Ижмаш» завод со корпорацилэн оглюкетэз луэ).Гродецкийлэн улон интыосысаз эскерон-утчан ужъёс ортчытыса, шедьтэмын ужкагазъёс уголовной ужез азьланьтон понна.10-тӥ апреле Гродецкиез Ижкарын ӝегатӥзы но Москвае нуизы. Тверской суд туннэ эскероз, пуктоно-а сое пытсэт улэ яке мозмытоно.Туспуктэмез: pasmi.ru  Теги: Гродецкий уголовнойуж Удмуртия  